కాకిని హంసగా మార్చిన క్షేత్రం! - Sunday Magazine
స్థల పురాణం....
హంసల దీవి దగ్గరి సాగర సంగమంలో దేవతలు పుణ్యస్నానాలు ఆచరించి ఆ చోటునే స్వామిని నెలకొల్పి ఆలయాన్ని ఒక్క రాత్రిలో నిర్మించారని స్థల పురాణం పేర్కొంటోంది. ఆలయాన్ని దేవతలు నిర్మిస్తుండగా కోడి కూసే వేళకు ఒక మనిషి చూడటంతో దేవతలు శిలలుగా మారిపోయారని చెబుతుంటారు. ఆలయంలో శిల్పాలుగా ఉన్న దేవతా విగ్రహాలు వారివేనని నమ్ముతారు. కొన్నేళ్ల క్రితం వరకూ అసంపూర్తిగా మిగిలిపోయిన రాజగోపురాన్ని ఇందుకు సాక్ష్యంగా చెప్పేవారు. విజయవాడ దుర్గామల్లేశ్వరస్వామి దేవస్థానం 1995 ప్రాంతంలో ఈ ఆలయాన్ని దత్తత తీసుకుంది. ఆలయాన్ని సర్వాంగ సుందరంగా తీర్చిదిద్దింది. ఏటా కల్యాణోత్సవాలు నిర్వహిస్తోంది. ఆలయం లోపల స్తంభాలపై రాసి ఉన్న లిపి ఏంటన్నది పురావస్తు శాస్త్రవేత్తలు తెలుసుకోలేక పోవడంతో అది దేవలిపేనని అక్కడి వారు చెబుతారు. సంతానం లేని వారు ఇక్కడి స్వామికి మొక్కుకుంటే సంతానం కలుగుతుందని నమ్మకం. అందుకే సంతాన వేణుగోపాలస్వామిగా ఈ స్వామి ప్రసిద్ధి చెందాడు. రెండు దశాబ్దాల క్రితం వరకూ అనంతవరం భక్తసమాజమైన కుప్పావారి వంశీయులు ఈ ఆలయ నిర్వహణ చూసుకుంటూ, ఏటా స్వామివారి కల్యాణోత్సవాలను జరిపేవారు.
పూజలు ఇలా...
వేణుగోపాలస్వామి కల్యాణోత్సవాలు ఏటా మాఘమాసంలో అంగరంగవైభవంగా నిర్వహిస్తారు. చతుర్దశి రోజున స్వామిని పెండ్లికొడుకుని చేస్తారు, రెండో రోజు కల్యాణోత్సవం ఉంటుంది. మూడో రోజు మాఘపౌర్ణమి, ఆరోజు సముద్ర స్నానమాచరిస్తే సర్వపాపాలూ పోతాయని భక్తుల విశ్వాసం. అందుకే ఆ రోజు రాష్ట్రం నుంచే కాకుండా దేశం నలుమూలల నుంచి వచ్చి లక్షల మంది భక్తులు ఇక్కడ పుణ్యస్నానాలు ఆచరిస్తారు. అదే రోజు స్వామికి ఘనంగా చక్రస్నాన కార్యక్రమం నిర్వహిస్తారు.
kaakini hamsagaa maarchina kshetram! - Sunday Magazine
sthala puraanam....
hamsala deevi daggari saagara sangamamlo devatalu punyasnaanaalu aacharinchi aa chotune swaamini nelakolpi aalayaanni okka raatrilo nirminchaarani sthala puraanam perkontondi. aalayaanni devatalu nirmistundagaa kodi kuse vaelaku oka manishi chudatamto devatalu silalugaa maaripoyaarani chebutuntaaru. aalayamlo silpaluga unna devata vigrahaalu vaarivenani nammutaaru. konnella kritam varakuu asampuurtigaa migilipoyina rajagopuranni induku saakshyamgaa cheppevaaru. vijayavada durgamalleshwaraswa devasthaanam 1995 praantamlo ee aalayaanni dattata teesukundi. aalayaanni sarvaanga sundaramgaa teerchididdindi. eta kalyaanotsavaalu nirvahistondi. aalayam lopala stambhaalapai rasi unna lipi entannadi puraavastu saastravettalu telusukoleka povadamtho adhi devalipenani akkadi vaaru chebutaaru. santaanam laeni vaaru ikkadi swaamiki mokkukunte santaanam kalugutundani nammakam. anduke santaana venugopalaswamiga ee swami prasiddhi chendaadu. rendu dasaabdaala kritam varakuu anantavaram bhaktasamaajamaina kuppavari vamseeyulu ee aalaya nirvahana chusukuntu, eta swaamivaari kalyaanotsavaalanu jaripevaaru.
poojalu ilaa...
venugopalaswamy kalyaanotsavaalu eta maghamasamlo angarangavaibhavamgaa nirvahistaaru. chaturdasi rojuna swaamini pendlikodukuni chestaaru, rendo roju kalyanotsavam untundi. moodo roju maghapournami, aaroju samudra snaanamaachariste sarvapaapaaluu potayani bhaktula vishwaasam. anduke aa roju rashtram nunche kakunda desham nalumoolala nunchi vachi lakshala mandi bhaktulu ikkada punyasnaanaalu aacharistaaru. adhe roju swaamiki ghanamgaa chakrasnana kaaryakramam nirvahistaaru.